Mange af os har været der. Siddende pænt til en generalforsamling, hvor dagsordenen blev gennemgået minutiøst, mens alle sad i andægtig tavshed og bed i en tør småkage, mens kaffen blev lunken i de hvide porcelænskopper.

Men sådan var det absolut ikke, da Det Flyvende Spaghetti Monsters Kirke i Danmark holdt stiftende generalforsamling i weekenden.

Her var flere af de fremmødte iklædt et klædeligt dørslag som hovedbeklædning.